**VŠĮ PRIENŲ R. PIRMINĖS SVEIKATOS PRIEŽIŪROS CENTRO 2017 M. VEIKLOS RODIKLIŲ ATASKAITA**

VšĮ Prienų r. pirminės sveikatos priežiūros centro steigėjas – Prienų rajono savivaldybės taryba.

Veiklos pobūdis – žmonių sveikatinimo veikla.

Įstaigos misija – organizuoti ir teikti kvalifikuotas asmens sveikatos priežiūros paslaugas savo prirašytiems gyventojams, kokybiškai ir saugiai atliekant tyrimus. Teikti savalaikę, kokybišką būtinąją medicinos pagalbą nelaimingo atsitikimo ar ūmios ligos ištiktiems pacientams.

**Darbuotojų skaičius 2015-2016-2017 m.:**

|  |  |  |
| --- | --- | --- |
| Darbuotojų skaičius | | |
| 2015-12-31 | 2016-12-31 | 2017-12-31 |
| 118 | 119 | 114 |

Iš jų:

|  |  |  |  |
| --- | --- | --- | --- |
|  | 2015-12-31 | 2016-12-31 | 2017-12-31 |
| Gydytojai | 27 | 25 | 24 |
| Slaugytojos | 51 | 48 | 44 |
| Kitas personalas | 40 | 46 | 46 |

2017 m. patvirtinta 103,5 etatai.

Nuo 2018-01-01 iš viso sumažinta 2,25 etato:

* 1,0 etatas sanitarinio automobilio vairuotojo;
* 1,0 etatas bendruomenės slaugytojos;
* 0,25 etato bendrosios praktikos slaugytojos.

Įvesta 0,75 inžinieriaus programuotojo etato.

Iš viso 2018-01-01 patvirtinta 102 etatai.

Prisirašiusių prie įstaigos asmenų skaičius 2015-2016-2017 m. (draustų asmenų):

|  |  |  |  |
| --- | --- | --- | --- |
| Prisirašę | 2015 m. | 2016 m. | 2017 m. |
| Iš viso | 11890 | 11696 | 11634 |
| Suaugusių | 9570 | 10291 | 9461 |
| Vaikų iki 18 m. | 2320 | 2235 | 2173 |

Prie įstaigos yra prirašyta 80 naujagimių ( 31 naujagimiu mažiau negu 2016 m.)

Lyginant su 2016 m. prie įstaigos prisirašiusių asmenų (draustų) skaičius sumažėjo 62, o per 2 metus iš viso sumažėjo 256 (t.y. 2,1 proc.). Lyginant su 2016 m. vaikų iki 18 m. sumažėjo 62, t.y. 2,8 proc.

Nedidelio sumažėjimo priežastys:

1. Išlieka emigracijos problema;
2. Darbingo amžiaus asmenų ir studentų išvykimas į didžiuosius miestus.

**Pirminės sveikatos priežiūros centro struktūra**

VšĮ Prienų rajono pirminės sveikatos priežiūros centrą sudaro suaugusiųjų ir vaikų poliklinika, odontologinė poliklinika, greitosios medicinos pagalbos skyrius, psichikos sveikatos centras, ambulatorijos (Išlaužo ir Šilavoto), medicinos punktai (Strielčių, Pakuonio, Naujosios Ūtos). Nuo 2017-06-01 nedirba Jiestrakio medicinos punktas.

**Greitosios medicinos pagalbos skyrius**

2017 metais greitosios medicinos pagalbos skyriuje dirbo:

* 12 skubiosios medicinos pagalbos slaugos specialistų;
* 1 paramedikas;
* 15 vairuotojų-sanitarų;
* 1 pagalbinio personalo darbuotoja.

GMP skyriuje patvirtinta 13 skubios medicinos pagalbos specialistų (užimta 11,5 etato), 1 paramediko, 13 vairuotojų-sanitarų ir 0,5 tarnybinių patalpų valytojos etatų.

Iš privalomojo sveikatos draudimo fondo biudžeto lėšų 2017 m. buvo finansuojama 2,72 pažangaus gyvybės palaikymo brigados, tačiau pastoviai dirba 3 brigados (0,28 brigados išlaikoma iš PSPC lėšų).

2017 m. buvo aptarnaujama 32006 gyventojai Prienų r. ir Birštono m., t.y. 546 gyventojais mažiau negu 2016 m. (1,7%).

**Iškvietimų skaičius 2015-2016-2017 m.:**

|  |  |  |  |
| --- | --- | --- | --- |
| Iškvietimai | 2015 m. | 2016 m. | 2017 m. |
| Iš viso | 7750 | 8211 | 8293 |

Aptarnaujamų gyventojų skaičius lyginant su 2016 m., 2017 m. sumažėjo 1,7 proc., tačiau iškvietimo skaičius didesnis 1 proc.

**Iškvietimų struktūra**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Iškvietimo tipas | 2015 m. | | 2016 m. | | 2017 m. | |
| Skaičius | % | Skaičius | % | Skaičius | % |
| 1 | Nelaimingi atsitikimai | 1237 | 16 | 1128 | 14 | 950 | 11,5 |
| 2 | Ūmūs susirgimai ir būklės | 5609 | - | 5872 | - | 5992 | - |
| 3 | Pervežimai iš viso | 2322 | - | 1211 | - | 1351 | - |
| 4 | Iškvietimai pas vaikus | 498 | - | 567 | - | 550 | - |

2017 m. į VšĮ Prienų ligoninę atvežta 3074 asmenys, į Kauno miesto ligonines – 2631 asmuo. Lyginant su 2016 m. į Kauno miesto ligonines nuvežta 285 asmenimis daugiau. Iš viso į stacionarus atvežti 5776 asmenys, iš jų stacionarizuoti 3374.

Per 2017 m. įvykdytų skubių iškvietimų skaičius – 4814, mieste įvykdytų skubių iškvietimų skaičius – 1561 (2016 m. - 1679), kaimo vietovėje – 3253 (2016 m. – 3303).

Miesto operatyvumo rodiklis – 92,83 procento (įvykdytų skubių iškvietimų skaičius iki 15 min.). 2016 m. šis rodiklis buvo 91,2 proc.

Kaimo vietovės operatyvumo rodiklis – 73,59 procento (įvykdytų skubių iškvietimų skaičius iki 25 min.). 2016 m. buvo 72,4 proc.

Bendras operatyvumo rodiklis 2017 m. buvo 79,83 procento, tai didesnis negu 2016 m. (78,8 proc.). Trūksta 0,17 procentų iki 80 procentų, t.y. greitosios pagalbos vertinimas pagal gerų darbo rezultatų rodiklį, skiriant papildomą finansavimą. 2017 m. II-o pusmečio operatyvumo rodiklio rezultatas yra 80,59 procento.

Kitas vertinimo rodiklis yra GMP intensyvumo – tai skubių iškvietimų skaičius, tenkantis 1000 aptarnaujamos teritorijos statistinių gyventojų. Šis rodiklis 2017 m. buvo 159,7. Už šį rodiklį ligonių kasos papildomai skiria 970 Eur per mėnesį, t.y. 53 Eur/mėn daugiau negu 2016 m.

GMP skyriui 2017 m. įstaigos lėšomis nupirktas automatinis krūtinės ląstos paspaudėjas „Lucas“ už 17500 Eur., įsigyta specialaus inventoriaus, skirto GMP veiklai už 4400 Eur.

**Psichikos sveikatos centras**

Psichikos sveikatos centre yra patvirtinta 6,25 etato ir dirba:

1. gydytojas psichiatras-direktorius – 1,0 et.;
2. gydytojais psichiatras – 0,5 et.;
3. gydytojas vaikų psichiatras – 0,25 et.;
4. 2 psichologai (po 0,5 etato) – 1,0 et.;
5. 2 bendrosios praktikos slaugytojos (po 1 et.) – 2,0 et.;
6. 2 socialinės darbuotojos ( 1 ir 0,5 et.) – 1,5 et.

Šiame centre dirbantys darbuotojai 2017 m. aptarnavo 24145 gyventojus ( 2015 m. -24774, o 2016 m. – 24331).

Per metus aptarnaujamų skaičius sumažėjo 186, t.y. 0,8 proc. Sumažėjimo priežastys tos pačios kaip ir bendro prisirašiusių asmenų skaičiaus prie įstaigos.

**Veiklos rodikliai:**

Apsilankymai

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Iš viso | 7664 | 7436 | 6933 |
| Suaugusiųjų psichiatras | 7560 | 7349 | 6853 |
| Vaikų psichiatras | 104 | 87 | 80 |

Apsilankymų struktūra:

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Dėl ligos | 4670 | 4744 | 4737 |
| Profilaktiškai | 2994 | 2262 | 1361 |
| Pacientų namuose | 871 | 430 | 759 |

Lyginant su 2016 m., 2017 m. apsilankymų skaičius sumažėjo 6,8 procento.

Sergamumas psichinėmis ligomis:

Iš viso įskaitoje 2017 m. – 999 pacientai (2016 m. -1006, 2015 m. – 1075), iš jų 52 vaikai.

Priklausomybės ligomis sirgo 333 asmenys, iš jų dėl alkoholio naudojimo 332, dėl narkotikų naudojimo – 1 asmuo.

Psichologas pravedė 924 seansus.

Socialinio darbuotojo paslaugos suteiktos 1492 pacientams.

**Išlaužo ambulatorija**

Šioje ambulatorijoje dirba personalas:

1. šeimos gydytojas – 1,0 et.
2. gydytojas-odontologas – 0,75 et.;
3. bendrosios praktikos slaugytoja – 1,0 et.;
4. bendruomenės slaugytoja – 0,5 et.;
5. gydytojo-odontologo padėjėja – 0,5 et.;
6. valytoja – 0,5 et.;

Iš viso 4,25 etato.

Prisirašiusių gyventojų skaičius:

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Iš viso | 476 | 493 | 550 |
| Iš jų vaikų | 49 | 41 | 34 |

**Veiklos rodikliai:**

Apsilankymai

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Iš viso | 3638 | 3621 | 3132 |
| Pas šeimos gydytoją | 2477 | 2355 | 2072 |
| Pas gydytoją odontologą | 1161 | 1266 | 1060 |

Apsilankymų struktūra:

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Dėl ligos | 1970 | 1864 | 1695 |
| Profilaktiniu tikslu | 263 | 238 | 167 |
| Pacientų namuose | 237 | 253 | 210 |

2017 m. apsilankymų skaičius lyginant su 2016 m. sumažėjo – 13,5 procento, gyventojų skaičius padidėjo 57 asmenimis.

**Šilavoto ambulatorija**

Ambulatorijoje dirbantis personalas:

1. šeimos gydytojas – 0,75 et.;
2. gydytojas-odontologas – 0,5 et.;
3. bendrosios praktikos slaugytoja – 0,5 et.;
4. bendruomenės slaugytoja – 1,0 et.;
5. valytoja – 0,5 et.;
6. sezoninis kūrikas – 1,0 et.

Iš viso patvirtinta 4,25 etato.

Prisirašiusių gyventojų skaičius:

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Iš viso | 496 | 454 | 459 |
| Iš jų vaikų | 77 | 64 | 63 |

**Veiklos rodikliai:**

Apsilankymai

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Iš viso | 4010 | 3763 | 3571 |
| Pas šeimos gydytoją | 3478 | 2970 | 2892 |
| Pas gydytoją odontologą | 532 | 793 | 679 |

Apsilankymų struktūra:

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Dėl ligos | 3725 | 2451 | 3012 |
| Profilaktiniu tikslu | 269 | 253 | 269 |
| Pacientų namuose | 320 | 266 | 190 |

2017 m. prisirašiusiųjų skaičius, lyginant su 2016 m., beveik nekito, apsilankymų skaičius sumažėjo atitinkamai 5,1 proc.

**Medicinos punktai**

Nuo 2017-06-01 VšĮ Prienų r. PSPC yra 3 medicinos punktai. Visuose juose po 1,0 etato darbo krūviu dirba bendruomenės slaugytojos.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Medicinos  punktas | Aptarnaujamų skaičius | | | Apsilankymų skaičius  punkte | | | Bendruomenės slaugytojos apsilankymų skaičius pacientų namuose | | |
| **2015** | **2016** | **2017** | **2015** | **2016** | **2017** | **2015** | **2016** | **2017** |
| N. Ūta | 823 | 804 | 798 | 1222 | 1157 | 1060 | 572 | 480 | 476 |
| Strielčiai | 857 | 841 | 834 | 1015 | 878 | 995 | 1153 | 989 | 973 |
| Pakuonis | 803 | 792 | 776 | 1649 | 1688 | 1508 | 790 | 782 | 690 |

2017 m. medicinos punktuose nežymiai mažėjo aptarnaujamų asmenų skaičius bei apsilankymų punkte ir pacientų namuose skaičius.

**PSPC veiklos rodikliai**

Apsilankymai pas gydytojus

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Iš viso | 115131 | 99235 | 118706 |
| Iš bendro apsilankymų kiekio apsilankė dėl ligos (be apsilankymų į namus) | 82270 | 75396 | 86891 |
| Gydytojų ir slaugytojų apsilankymai namuose | 10175 | 9376 | 7537 |
| Iš viso mokamų apsilankymų | 4482 | 4639 | 4395 |
| Apsilankymai pas gydytojus odontologus | 8089 | 9824 | 8118 |

2017 m. prisirašiusiųjų skaičius sumažėjo 0,53 proc., apsilankymų skaičius pas gydytojus padidėjo 19,6 proc.

Profilaktikos tikslu registruota 18919 apsilankymų (2016 m. – 18062), t.y. 15,9 proc. nuo visų apsilankymų. Lyginant su 2016 m. (18,2 proc.) profilaktinių patikrinimų sumažėjo 2,3 proc.

Suaugusiųjų sveikatos priežiūros intensyvumas (tai bent vieną kartą apsilankiusiųjų įstaigoje skaičius) - 77,05 proc. Už tai skirti 5 balai iš 5 galimų (pagal tai TLK skiria papildomą finansavimą).

**Profilaktinis vaikų patikrinimas**

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Vaikų iki 14 m. | 1554 | 1752 | 1746 |
| 15-18 metų vaikų | 346 | 390 | 546 |

Vaikų (iki 18 m.) sveikatos priežiūros intensyvumas – 93,17 proc. (2016 m. – 92,54 proc.). TLK suteikė 4 balus iš 5 galimų.

Vaikų iki 18 m. profilaktinio tikrinimo intensyvumas – 73,2 proc. (2016 m.- 72,4 proc.). TLK suteikė 2 balus iš 3 galimų.

Vaikų iki 18 m. odontologinio profilaktinio tikrinimo intensyvumas – 15,91 proc. (2016 m. - 14,8 proc.) Šis rodiklis 2017 m. nors ir didesnis, tačiau TLK neskyrė papildomo finansavimo.

**Vakcinacija**

2017 m. iš viso pagal amžių reikėjo paskiepyti 1567 vaikus, paskiepyta 1331 vaikas, t.y. 84,9 proc. Nepaskiepijimo priežastys - visuomenės požiūris į skiepus.

Gripo vakcinacija atlikta 685 asmenims (450 nemokamomis vakcinomis, finansuojamomis valstybės biudžeto lėšomis pagal SAM).

Nuo hepatito B iš viso paskiepyta 360 asmenų.

Nuo erkinio encefalito iš viso paskiepyta 488 asmenys, (339 suaugę ir 149 vaikai).

Nuo meningokokinės B tipo infekcijos paskiepyta 164 asmenys.

**Gyventojų sergamumas**

**Sergamumas kraujotakos sistemos ligomis**

Sergančių kraujotakos sistemos ligomis 2017 m. registruota 5563 atvejai, iš jų diagnozė nustatyta pirmą kartą – 1236 pacientams, 2016 m. atitinkamai 5404 atvejai ir 1002 pacientams.

**Sergamumas onkologinėmis ligomis**

Metų pradžioje onkologinėmis ligomis sergančių buvo 371, o metų pabaigoje – 355 asmenys. Naujai išaiškinta onkologinių susirgimų 37.

Mirė 19 (12 vyrų ir 7 moterys).

Vykdant profilaktines programas 2017 m. nustatyta I stadijos onkologinių susirgimų 17 atvejų ( 2015 m. – 14, 2016 m. - 9 atvejai).

**Sergamumas kvėpavimo sistemos ligomis**

Šių ligų 2017 m. registruota 5371 susirgimas.

**Traumų, apsinuodijimų ir kitų išorinių priežasčių padariniai**

2017 m. traumų registruota 1337 atvejai, (2015 m. – 1469 atvejai, 2016 m. -1315 atvejų).

VšĮ Prienų r. PSPC yra sudariusi sutartį su VšĮ Prienų ligonine dėl priėmimo paslaugų. 2017 m. šios ligoninės priėmimo skyrius aptarnavo 190 mūsų įstaigos pacientų (2016 m. – 254).

**Ilgalaikis sergančiųjų stebėjimas**

|  |  |  |  |
| --- | --- | --- | --- |
|  | 2015 m. | 2016 m. | 2017 m. |
| Suaugę | 5329 | 5191 | 5685 |
| Vaikai | 515 | 648 | 381 |
| Iš viso | 5844 | 5839 | 6066 |

**Nėščiųjų stebėjimas (priežiūra)**

2017 m. nėščiųjų įskaitoje buvo 79 moterys. Laiku gimdė 62. Dėl ginekologinių susirgimų dispanserinėje įskaitoje yra 11 moterų.

**Diagnostikos kabinetų veikla**

Laboratorija

2017 m. atlikta 405983 tyrimai, t.y 2,3 proc. mažiau negu 2016 m., iš jų :

Hematologinių – 276083;

Citologinių – 244;

Imuninių – 340;

Bendraklinikinių – 46027;

Biocheminių – 82903;

Iš bendro tyrimų skaičiaus mokamų – 2375.

Funkcinės diagnostikos kabinetas

Atlikta:

EKG –4977;

Spirometrijos – 52;

Fizioterapinių procedūrų – 4298;

Masažų – 2856.

**Profilaktinės programos**

Finansuojamos iš privalomojo sveikatos draudimo fondo lėšų.

1. Gimdos kaklelio piktybinių navikų prevencinių priemonių programos vykdymas 2017 m. patikrinta 38,33 proc. (2016 m. – 36,12proc.). Diagnozuoti 5 gimdos kaklelio pirmos stadijos vėžio atvejai.
2. Atrankinės mamografijos krūties vėžio profilaktikos programa. Patikrinta 25,09 proc. (2016 m. – 21,84 proc.). Nustatyti 3 pirmos stadijos krūties vėžio atvejai.
3. Priešinės liaukos vėžio ankstyvosios diagnostikos programa. 2017 m. patikrinta 46,81 proc. (2016 m. – 47,36 proc.). Nustatyta 2 atvejai pirmos stadijos prostatos vėžio.
4. Asmenų, priskirtų širdies kraujagyslių ligų didelės rizikos grupei, atrankos ir prevencijos programa. 2017 m. patikrinta 31,89 proc. Patikrinimo metu nustatyta apie 75 proc. dislipidemijos, arterinės hipertenzijos, nutukimo, cukrinio diabeto atvejų.
5. Storosios žarnos vėžio ankstyvosios diagnostikos finansavimo programa. 2017 m. patikrinta 22,31 proc. (2016 m. – 22,69 proc.). Patikrinimo metu daugiausiai nustatyta ikivėžinių susirgimų ir 1 pirmos stadijos storosios žarnos vėžio atvejis.
6. Vaikų krūminių dantų dengimo silantinėmis medžiagomis finansavimo programa. 2017 m. – 54,9 proc. (2016 m. – 12,4 proc.).

Vykdant prevencines programas pasiekti geri rezultatai gimdos kaklelio piktybinių navikų, priešinės liaukos vėžio, krūties vėžio. Todėl, kaip už gerus rezultatus, įstaiga papildomai finansuojama iš privalomojo sveikatos draudimo fondo lėšų.

Ypač pagerėjo vaikų krūminių dantų dengimo silantinėmis medžiagomis finansavimo programos pasiekti rezultatai lyginant su 2016 m. Šios programos atlikimas padidėjo 42,5 proc. Tokį rezultatą pasiekti padėjo įstaigos lokalaus audito grupės analizuotas vaikų (iki 18 m.) odontologinis profilaktinis tikrinimas.

Keli metai dalyvaujame bendrame projekte su LSMU Kauno Klinikomis dėl prevencinių programų: gimdos kaklelio vėžio profilaktinės patikros bei diagnostikos paslaugų ir krūties vėžio profilaktikos, siuntimo atlikti mamografiją paslaugų. Nuo 2017 m. pradėjome dalyvauti ir storosios žarnos vėžio programos vykdyme bendrame projekte su LSMU.

**Finansinės veiklos rodikliai už 2017 metus**

1. Pagrindinės veiklos rezultatas per finansinius metus - 17248 Eur pelnas.
2. Įstaigos dalininkas – Prienų rajono savivaldybės taryba. Dalininko kapitalas metų pradžioje – 12233 Eur., metų pabaigoje – 12233 Eur.
3. Įstaigos gautos lėšos ir jų šaltiniai per finansinius metus ir šių lėšų panaudojimas pagal išlaidų rūšis:

3.1. Gautos lėšos iš viso 1791474 Eur, iš jų:

3.1.1. PSDF lėšos 1611746 Eur;

3.1.2. finansavimo pajamos iš kitų šaltinių 44552 Eur, iš savivaldybės – 4550 Eur.;

3.1.3. lėšos už mokamas medicinines paslaugas 129626 Eur;

3.2. Išlaidos iš viso 1774226 Eur, iš jų:

3.2.1. darbo užmokesčio ir socialinio draudimo 1367393 Eur;

3.2.2. komunalinių paslaugų ir ryšių 52004 Eur;

3.2.3. nusidėvėjimo ir amortizacijos 24831 Eur;

3.2.4. transporto 89661 Eur;

3.2.5. kvalifikacijos kėlimo 1598 Eur;

3.2.6. paprastojo remonto ir eksploatacijos 27652 Eur;

3.2.7. nuvertėjimo ir nurašytų sumų 14001 Eur;

3.2.8. sunaudotų ir parduotų atsargų 143908 Eur;

3.2.9. nuomos 2726 Eur;

3.2.10. sveikatos draudimas 3900 Eur;

3.2.11. kitų paslaugų 46552 Eur.

4. Per 2017 metus įsigyta ilgalaikio turto už 20996 Eur, perleisto turto nėra.

5. Įstaigos sąnaudos per 2017 metus 1774226 Eur, iš jų išlaidos darbo užmokesčiui ir socialiniam draudimui 1367393 Eur, tai sudaro 77 procentus.

* 1. Įstaigos darbuotojų skaičius metų pradžioje 119, metų pabaigoje 114.
  2. Įstaigos sąnaudos valdymo išlaidoms 56164 (su mokesčiais), tai sudaro 3,2 proc. Eur.
  3. Įstaigos vadovas – direktorius Artūras Ivanauskas. Išlaidos jo darbo užmokesčiui per 2017 metus 25937 (su mokesčiais) Eur.
  4. Išlaidų kolegialių organų – stebėtojų tarybos, gydymo tarybos ir slaugos tarybos – kiekvieno nario darbo užmokesčiui ir kitoms šių organų narių išmokoms nėra.
  5. Įstaigos išlaidų išmokoms su įstaigos dalininku susijusiems asmenims nėra.

**Darbuotojų darbo užmokesčio dinamika**

|  |  |  |  |  |
| --- | --- | --- | --- | --- |
|  | 2015 m. | 2016 m. | 2017 m. | Rezultatas lyginant su 2016 m. (proc.) |
| Vidutinis 1,0 etato visų darbuotojų darbo užmokestis, Eur | 714 | 765 | 865 | +11,6 |
| Vidutinis gydytojų darbo užmokestis, Eur | 1120 | 1213 | 1316 | +8,9 |
| Vidutinis slaugytojų darbo užmokestis, Eur | 655 | 731 | 857 | +14,8 |
| GMP slaugytojų | 844 | 982 | 1270 | +22,6 |

Įstaigoje yra patvirtinta vienkartinių piniginių išmokų darbuotojams skatinti nustatymo tvarka. 2017 m. darbuotojų skatinimui skirta 92527 Eur (su mokesčiais) suma vienkartinėms piniginėms išmokoms. Darbuotojai 2017 m. buvo skatinti 3 kartus (minint medicinos darbuotojų dieną, įstaigos 20-čio proga bei metų pabaigoje esant geriems finansinės veiklos rezultatams).

Sudaryta vidaus medicininio audito grupė, kuriai vadovauja šeimos gydytoja D. Bendinskienė. Lokalaus audito grupė pagal iš anksto sudarytą planą, patvirtintą įstaigos vadovo, analizuoja įstaigos ir jos padalinių veiklą. 2017 m. buvo išplatintos ir analizuotos anketinės apklausos apie odontologijos ir vaikų poliklinikos darbo organizavimą, greitosios medicinos pagalbos skyriaus veiklą, laboratorijos darbo kokybę. Analizuotas odontologinis vaikų (iki 18 m.) profilaktinis patikrinimas, ambulatorinių slaugos paslaugų teikimas namuose.

**Išvados:**

1. 2017 m. įstaigos grynasis veiklos perviršis 17248 Eur.
2. Visiems įstaigos darbuotojams darbo užmokestis vidutiniškai padidėjo 11,6 proc.
3. 2017 m. bendras prisirašiusių prie įstaigos skaičius sumažėjo 0,53 proc. palyginus su 2016 m., tačiau apsilankymų skaičius padidėjo 19,6 proc.
4. GMP iškvietimų skaičius 2017 m. padidėjo 1 proc., nors aptarnaujamų gyventojų skaičius sumažėjo 1,7 proc. lyginant su 2016 m. Operatyvumo rodiklis išaugo nuo 78,8 proc. iki 79,83 proc.

Direktorius Artūras Ivanauskas